rejauldu/bengali-wikipedia huggingface dataset:
পেশাদার ডিগ্রি (ইংরেজি: Professional Degree) হলো এমন একটি ডিগ্রি যা একটি নির্দিষ্ট পেশায় কাজ করার জন্য প্রয়োজনীয় জ্ঞান, দক্ষতা ও যোগ্যতা প্রদান করে। এই ধরনের ডিগ্রির উদ্দেশ্য হলো শিক্ষার্থীদের পেশাগত জীবনে প্রবেশের পূর্বেই সংশ্লিষ্ট ক্ষেত্রে প্রয়োজনীয় প্রশিক্ষণ ও অভিজ্ঞতা প্রদান করা। পেশাদার ডিগ্রির উদাহরণের মধ্যে রয়েছে ডাক্তারি (এমবিবিএস), আইন (এলএলবি), প্রকৌশল (বিএসসি ইঞ্জিনিয়ারিং), এবং ব্যবসায় প্রশাসন (এমবিএ)। বিভিন্ন দেশে পেশাগত ডিগ্রির কাঠামো ভিন্ন হতে পারে এবং নির্দিষ্ট পেশার জন্য কিছু বিশেষায়িত পরীক্ষার প্রয়োজন হতে পারে।   বৈশিষ্ট্য  ১. পেশাগত লাইসেন্স বা সনদ: পেশাদার ডিগ্রি অর্জন করা সাধারণত একটি নির্দিষ্ট পেশায় কাজ করার পূর্বশর্ত। যেমন, একজন ডাক্তারকে ডাক্তারি লাইসেন্স পেতে এমবিবিএস ডিগ্রি অর্জন করতে হয়, একজন আইনজীবীকে প্র্যাকটিস করার জন্য এলএলবি এবং বার কাউন্সিলের পরীক্ষায় উত্তীর্ণ হতে হয়।  ২. কর্মক্ষেত্রে প্রত্যক্ষ প্রশিক্ষণ: পেশাদার ডিগ্রি প্রোগ্রামগুলোর মধ্যে ইন্টার্নশিপ, প্র্যাকটিক্যাল ক্লাস এবং প্র্যাকটিসের ওপর বিশেষ জোর দেওয়া হয়, যাতে শিক্ষার্থীরা বাস্তব জগতে তাদের দক্ষতা প্রয়োগ করতে সক্ষম হয়।  ৩. নিয়ন্ত্রক সংস্থা কর্তৃক অনুমোদন: অধিকাংশ পেশাদার ডিগ্রিই একটি নিয়ন্ত্রক সংস্থা দ্বারা নিয়ন্ত্রিত হয়। এই সংস্থাগুলো সংশ্লিষ্ট ডিগ্রির সিলেবাস, পরীক্ষা এবং প্রশিক্ষণ প্রক্রিয়ার মান নিয়ন্ত্রণ করে।  ৪. দীর্ঘমেয়াদী শিক্ষাগত প্রক্রিয়া: পেশাদার ডিগ্রিগুলো সাধারণত দীর্ঘমেয়াদী শিক্ষার প্রক্রিয়া, যেমন: ডাক্তারদের ক্ষেত্রে প্রাথমিক ডিগ্রির পরেও বিশেষায়িত প্রশিক্ষণ প্রয়োজন হয় (যেমন, বিশেষজ্ঞ সার্জন হওয়ার জন্য এম.এস. বা এম.ডি. ডিগ্রি)।   উদাহরণ  ১. ডাক্তারি: অনেক দেশে একজন চিকিৎসক হতে হলে একটি পেশাদার মেডিকেল ডিগ্রি, যেমন এমবিবিএস, এম.ডি. বা ডি.ও. ডিগ্রি অর্জন করতে হয়। এর পরে শিক্ষার্থীদের সাধারণত অনুশীলনী সময়কাল (ইন্টার্নশিপ) এবং প্রয়োজনীয় লাইসেন্স পরীক্ষা পাস করতে হয়।  ২. আইন: আইন প্রয়োগ করার জন্য একজন শিক্ষার্থীকে এলএলবি বা জেডি (Juris Doctor) ডিগ্রি অর্জন করতে হয়। এই ডিগ্রির পরে শিক্ষার্থীদের আইন প্র্যাকটিসের অনুমতির জন্য বার পরীক্ষায় উত্তীর্ণ হতে হয়।  ৩. প্রকৌশল: প্রকৌশলী হিসেবে কাজ করতে হলে একজন শিক্ষার্থীকে প্রাথমিকভাবে ইঞ্জিনিয়ারিংয়ে বিএসসি ডিগ্রি অর্জন করতে হয়। বিশেষায়িত প্রকৌশল ক্ষেত্রে, যেমন সিভিল, ইলেকট্রিক্যাল বা মেকানিক্যাল প্রকৌশল, নির্দিষ্ট পেশাগত সার্টিফিকেশনও প্রয়োজন হতে পারে।  ৪. ব্যবসায় প্রশাসন: ব্যবসায়িক নেতৃত্ব এবং ব্যবস্থাপনার জন্য একটি পেশাদার ডিগ্রি, যেমন এমবিএ, শিক্ষার্থীদের বিভিন্ন ব্যবসায়িক ক্ষেত্রে যেমন ফিন্যান্স, মার্কেটিং, এবং ম্যানেজমেন্ট বিষয়ে দক্ষতা অর্জনে সহায়তা করে।   তথ্যসূত্র   বিষয়শ্রেণী:সনদ বিষয়শ্রেণী:পেশাগত উপাধি ও সনদ বিষয়শ্রেণী:উচ্চশিক্ষায়তনিক উপাধি
লুইস শেপার্ড স্টোন (; ১৫ নভেম্বর ১৮৭৯ – ১২ সেপ্টেম্বর ১৯৫৩) ছিলেন একজন মার্কিন চলচ্চিত্র অভিনেতা। তিনি মেট্রো-গোল্ডউইন-মেয়ারের অ্যান্ডি হার্ডি চলচ্চিত্র ধারাবাহিক জজ জেমস হার্ডি চরিত্রে অভিনয়ের জন্য সর্বাধিক পরিচিত। তিনি ১৯২৯ সালে দ্য প্যাট্রিয়ট চলচ্চিত্রে অভিনয় করে শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। তিনি গ্রেটা গার্বোর বিপরীতে সাতটি চলচ্চিত্রে অভিনয় করেন। ১৯৫৩ সালে হলিউড ওয়াক অব ফেমে তার নামাঙ্কিত তারকা খচিত হয়।  প্রারম্ভিক জীবন স্টোন ১৮৭৯ সালের ১৫ই নভেম্বর ম্যাসাচুসেট্‌সের ওরচেস্টারে জন্মগ্রহণ করেন। তার পিতা বার্নার্ড স্টোন ও মাতা ফিলেনা হিল্ড বল। মাত্র ২০ বছর বয়সে লুইসের মাথার চুল পাক ধরে। তিনি মার্কিন যুক্তরাষ্ট্রের সেনাবাহিনীর হয়ে স্পেনীয়-মার্কিন যুদ্ধে অংশগ্রহণ করেন, এবং পরে সৈন্যদলকে প্রশিক্ষণ দিতে চীনে যান। যুদ্ধ থেকে ফিরে তিনি লেখক হিসেবে কর্মজীবন শুরু করেন এবং পরে অভিনয় জীবন শুরু করেন।  কর্মজীবন চীন থেকে ফিরে তিনি ১৯১৬ সালে অনার্স অল্টার দিয়ে চলচ্চিত্রে আত্মপ্রকাশ করেন। তিনি ফার্স্ট ন্যাশনালের ১৯২০ সালের নোম্যাডস অব দ্য নর্থ-এ রাজকীয় কানাডীয় মাউন্টেড পুলিশ কর্মকর্তা চরিত্রে অভিনয় করেন। ১৯২২ সালে দ্য প্রিজনার অব জেন্ডা-এর নির্বাক সংস্করণে তিনি নাম ভূমিকায় অভিনয় করেন। ১৯২৪ সালে তিনি সদ্য-প্রতিষ্ঠিত মেট্রো-গোল্ডউইন-মেয়ারে যোগদান করেন এবং আমৃত্যু এই প্রতিষ্ঠানের সাথে চুক্তিবদ্ধ ছিলেন।  স্টোন ১৯২৯ সালে দ্য প্যাট্রিয়ট চলচ্চিত্রে নাম ভূমিকায় অভিনয় করেন, তবে তিনি শীর্ষ পারিশ্রমিক গ্রহীতা ছিলেন না। এই ছবিতে অভিনয় করে তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। পরবর্তীকালে তিনি নির্বাক ও সবাক চলচ্চিত্র যুগে গ্রেটা গার্বোর বিপরীতে সাতটি চলচ্চিত্রে অভিনয় করেন। তিনি গ্র্যান্ড হোটেল চলচ্চিত্রে ডক্টর ওটার্ন্সশ্লাগ চরিত্রে অভিনয় করেন, যাতে তার মুখনিঃসৃত বিখ্যাত সমাপনী সংলাপ ছিল "গ্র্যান্ড হোটেল। পিপল কামিং। গোয়িং। নাথিং এভার হ্যাপেন্স।" (বিশাল হোটেল। লোকজন আসছে। যাচ্ছে। কখনোই কিছু হচ্ছে না।)  তিনি ১৯৩৩ সালে কুইন ক্রিস্টিনা চলচ্চিত্রে আরও বড় চরিত্রে অভিনয় করেন। কারাগার সম্পর্কিত চলচ্চিত্র দ্য বিগ হাউজ সফল হলে তার কর্মজীবনের বিস্তৃত হয়। তিনি ওয়ালেস বিরির সাথে ডায়নোসর সম্পর্কিত মহাকাব্যিক চলচ্চিত্র দ্য লস্ট ওয়ার্ল্ড (১৯২৫)-এ ও বরিস কার্লফের সাথে দ্য মাস্ক অব ফু মাঞ্চু (১৯৩২) চলচ্চিত্রে অভিযাত্রী চরিত্রে এবং ব্যুরো অব মিসিং পারসন্স (১৯৩৩)-এ পুলিশ ক্যাপ্টেন চরিত্রে অভিনয় করেন।  তথ্যসূত্র  বহিঃসংযোগ         বিষয়শ্রেণী:১৮৭৯-এ জন্ম বিষয়শ্রেণী:১৯৫৩-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন নির্বাক চলচ্চিত্র অভিনেতা বিষয়শ্রেণী:ম্যাসাচুসেট্‌সের অভিনেতা বিষয়শ্রেণী:স্পেনীয়-মার্কিন যুদ্ধের মার্কিন সামরিক কর্মকর্তা বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী বিষয়শ্রেণী:মার্কিন যুক্তরাষ্ট্রের সেনা কর্মকর্তা
ভলগোগ্রাদ () রাশিয়ার ভলগোগ্রাদ ওবলাস্ত বা প্রশাসনিক অঞ্চলের প্রশাসনিক কেন্দ্র এবং একটি গুরুত্বপূর্ণ শিল্পশহর। শহরটি ১৫৮৯-১৯২৫ সময়কালে তসারিতসিন () নামে এবং ১৯২৫-১৯৬১ সময়কালে স্তালিনগ্রাদ () নামে পরিচিত ছিল। শহরটি উত্তর-দক্ষিণে প্রায় ৮০ কিলোমিটার দীর্ঘ। এটি ভোলগা নদীর পশ্চিম তীরে অবস্থিত। নদীর নামেই শহরটির নামকরণ করা হয়েছে। এখানে ১০ লক্ষেরও বেশি লোকের বাস।  ২য় বিশ্বযুদ্ধের সময় স্তালিনগ্রাদ যুদ্ধের শুরুর দিকে জার্মান সেনাবাহিনীর বিরুদ্ধে সফল প্রতিরোধের সুবাদে ভলগোগ্রাদ খ্যাতিলাভ করে। এখানেই জার্মান বাহিনীর পরাজয় সূচিত হয়।  খেলাধুলা ভলগোগ্রাদ এরিনা শহরের প্রধান স্টেডিয়াম। এই স্টেডিয়াম ভলগা নদীর তীর ঘেঁষে অবস্থিত। পুরাতন সেন্ট্রাল স্টেডিয়াম এর পরিবর্ত হিসেবে এটি গড়ে তোলা হয়। এটি ২০১৮ ফিফা বিশ্বকাপ ফুটবল প্রতিযোগিতার অন্যতম আয়োজক শহর।  তথ্যসূত্র  বিষয়শ্রেণী:রাশিয়ার শহর
টার্মিনাল স্নায়ু, যা শূন্যতম করোটিস্নায়ু বা সিএন ০ নামেও পরিচিত, একটি স্নায়ু যা মূলত করোটিস্নায়ু I থেকে XII পর্যন্ত শ্রেণীবদ্ধকরণে অন্তর্ভুক্ত ছিল না, তবে বর্তমানে TA2-তে স্বীকৃত ও তালিকাভুক্ত। ১৮৭৮ সালে জার্মান বিজ্ঞানী গুস্তাভ ফ্রিটশ হাঙ্গরের মস্তিষ্কে এটি আবিষ্কার করেন, এবং ১৯১৩ সালে প্রথম মানবদেহে এর অস্তিত্ব শনাক্ত হয়। গবেষণায় নিশ্চিত হয়েছে যে প্রাপ্তবয়স্ক মানব মস্তিষ্কে টার্মিনাল স্নায়ুর উপস্থিতি একটি সাধারণ ঘটনা।  টার্মিনাল স্নায়ু নামটি গৃহীত হয়েছে কারণ এটি প্রান্তর পাতের (ল্যামিনা টার্মিনালিস) অঞ্চলে প্রবেশ করে। পূর্বে এই স্নায়ুটিকে করোটিস্নায়ু XIII, শূন্য স্নায়ু, স্নায়ু N এবং NT নামে অভিহিত করা হত।  গঠন thumb|right|170px|ফ্রিটশের কুকুর-মাছের মস্তিষ্কের মূল চিত্র (১৮৭৮), যেখানে তারকাচিহ্নিত স্নায়ুটি দেখা যাচ্ছে টার্মিনাল স্নায়ু অন্যান্য করোটিস্নায়ুগুলির ঠিক সামনে উপস্থিত হয় এবং যদি এটি পূর্বে শনাক্ত হত, তাহলে এটিকে করোটিস্নায়ু এক হিসাবে শ্রেণীবদ্ধ করা হত। এটি প্রথমে একটি জালিকার (প্লেক্সাস) আকারে দ্বিপার্শ্বিকভাবে অমায়েলিনযুক্ত প্রান্তীয় স্নায়ু তন্তুর সমন্বয়ে অধিজরায়ু স্থানে (সাবঅ্যারাকনয়েড স্পেস) মাইক্রোস্কোপিকভাবে দেখা যায়। এই জালিকাটি ক্রিব্রিফর্ম পাতের (ক্রিব্রিফর্ম প্লেট) কাছে উপস্থিত হয় এবং ঘ্রাণবহুল্ব ত্রিকোণের (অলফ্যাক্টরি ট্রাইগোন) ও প্রান্তর পাতে (ল্যামিনা টার্মিনালিস) পশ্চাদ্দিকে বিস্তৃত হয়।  টার্মিনাল স্নায়ু মানব ভ্রূণে স্পষ্টভাবে দৃশ্যমান, কিন্তু জন্মের আগে এর কিছু স্নায়ুগ্রন্থিকোষ (গ্যাংলিয়ন সেল) হারিয়ে যায়, ফলে প্রাপ্তবয়স্কদের মধ্যে এটি কম সনাক্তযোগ্য হয়। এই স্নায়ুটি প্রায়শই শবপরীক্ষায় (অটোপসি) উপেক্ষিত হয় এবং মস্তিষ্ক উন্মোচন করার সময় প্রায়ই ছিঁড়ে যায়। স্নায়ুটি দৃশ্যমান করতে সতর্ক ব্যবচ্ছেদ (ডিসেকশন) প্রয়োজন।  উন্নয়ন জেব্রাফিশকে ২০০৪ সাল থেকে একটি উন্নয়নমূলক মডেল হিসাবে গবেষণায় ব্যবহার করা হয়েছে।  মানব ভ্রূণে টার্মিনাল স্নায়ু ও ঘ্রাণজনিত স্নায়ুতন্ত্রের মধ্যে সংযোগগুলি ব্যাপকভাবে অধ্যয়ন করা হয়েছে। ঘ্রাণজনিত স্নায়ু তন্তুগুলি পর্যায় ১৭-তে মস্তিষ্কে প্রবেশ করে, ভোমেরোনাসাল অঙ্গের (ভোমেরোনাসাল অর্গান) তন্তু ও টার্মিনাল স্নায়ুর তন্তুগুলি পর্যায় ১৭ ও ১৮-তে মস্তিষ্কে প্রবেশ করে। জন্মপূর্ব বিকাশের সময় কিছু স্নায়ুগ্রন্থিকোষ হারিয়ে যায়।  ক্রিয়া টার্মিনাল স্নায়ুর কার্যাবলী শুধুমাত্র অনুমানসাপেক্ষ, সম্ভাব্য রোগসংক্রান্ত প্রভাবগুলির সাথে একত্রে। যদিও এটি ঘ্রাণজনিত স্নায়ুর খুব কাছাকাছি অবস্থিত, টার্মিনাল স্নায়ু ঘ্রাণবহুল্বের (অলফ্যাক্টরি বাল্ব) সাথে সংযুক্ত নয়, যেখানে গন্ধগুলি বিশ্লেষণ করা হয়। এটি ইঙ্গিত করে যে স্নায়ুটি হয় ভেস্টিজিয়াল (অবশিষ্টাংশ) অথবা ফেরোমনের সংবেদনের সাথে সম্পর্কিত হতে পারে। স্নায়ুটি ঘ্রাণজনিত সংকেতকে পরিবর্তন করতে পারে, যার ফলে ফেরোমন (বিশেষ করে যৌন ফেরোমন) আরও সনাক্তযোগ্য হয়ে ওঠে। এই অনুমানটি আরও শক্তিশালী হয় এই সত্য দ্বারা যে টার্মিনাল স্নায়ু মধ্যম ও পার্শ্বীয় সেপ্টাল নিউক্লিয়াইয়ের (সেপ্টাল নিউক্লিয়াই) এবং প্রি-অপটিক এলাকায় (প্রি-অপটিক এরিয়া) অভিক্ষেপ করে, যেগুলি সমস্তই স্তন্যপায়ীদের প্রজননে জড়িত। একটি ১৯৮৭ সালের গবেষণায় দেখা গেছে যে হ্যামস্টারের যৌনমিলন হ্রাস পায় যখন টার্মিনাল স্নায়ুটি কাটা হয়।  চিকিৎসাগত তাৎপর্য টার্মিনাল স্নায়ুর গঠনে পরিবর্তন কালম্যান সিন্ড্রোমের (ক্যালম্যান সিনড্রোম) সাথে জড়িত হতে পারে।  অতিরিক্ত চিত্র  তথ্যসূত্র  বিষয়শ্রেণী:করোটিস্নায়ু
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:    মনোনয়ন প্রত্যাহার। মহীন রীয়াদ (আলাপ) ১০:১৪, ১২ এপ্রিল ২০১৫ (ইউটিসি)   হোক কলরব   – (অপসারণের প্রস্তাবনা দেখুনলগ দেখুন) () উল্লেখযোগ্য নয় Kishorsopnoneel (আলাপ) ০৪:২৪, ১১ এপ্রিল ২০১৫ (ইউটিসি) জনপ্রিয় একটি অ্যালবাম। কেন উল্লেখযোগ্য নয়? --আফতাব (আলাপ) ১৪:০৭, ১১ এপ্রিল ২০১৫ (ইউটিসি)  জনপ্রিয় হলেই কি উল্লেখযোগ্য হয়?????? -- Kishorsopnoneel (আলাপ) ০৪:৩৪, ১২ এপ্রিল ২০১৫ (ইউটিসি)  । ২০০৬ সালে মুক্তি পাওয়ার কারণে অনলাইনে খুঁজে পাওয়ার সম্ভাবনা কম। সে সময়ে বাংলাদেশে অনলাইন কার্যক্রম এখনকার মতোন প্রসারিত ছিল না। তবে তখনকার বিভিন্ন জাতীয় পত্রিকায় এর সম্পর্কে লেখা হয়েছিল। এখানে একটা সাম্প্রতিক তথ্য রয়েছে। --মহীন রীয়াদ (আলাপ) ০৫:২৪, ১২ এপ্রিল ২০১৫ (ইউটিসি)  ধন্যবাদ। আমি মনোনয়ন প্রত্যাহার করতে চাই।কী করতে হবে?????? -- Kishorsopnoneel (আলাপ) ১০:১১, ১২ এপ্রিল ২০১৫ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
thumb স্যার নিকোলাস ব্রায়ান বেকার (২৩ নভেম্বর ১৯৩৮ - ২৫ এপ্রিল ১৯৯৭) একজন ব্রিটিশ রক্ষণশীল সংসদ সদস্য এবং সরকারের মন্ত্রী ছিলেন।  তিনি ক্লিফটন কলেজ এবং অক্সফোর্ড বিশ্ববিদ্যালয়ে শিক্ষা লাভ করেন। ফেব্রুয়ারী এবং অক্টোবর ১৯৭৪ সালে পেকহ্যামের নিরাপদ লেবার আসনে প্রতিদ্বন্দ্বিতা করার পর, তিনি ১৯৭৯ থেকে ১৯৯৭ পর্যন্ত উত্তর ডরসেটের সংসদীয় নির্বাচনী এলাকার প্রতিনিধিত্ব করেন। তিনি সঙ্গীতশিল্পী এবং সম্প্রচারক মাইক ডি'আবোর বোন ক্যারল ডি'আবোকে বিয়ে করেছিলেন এবং তারা একটি পুত্র ম্যাথিউ এবং একটি কন্যা অ্যানাবেলকে দত্তক নেন।   তথ্যসূত্র       বহিঃসংযোগ     বিষয়শ্রেণী:ক্লিফটন কলেজে শিক্ষিত ব্যক্তি বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:নাইটস ব্যাচেলর বিষয়শ্রেণী:১৯৯৭-এ মৃত্যু বিষয়শ্রেণী:১৯৩৮-এ জন্ম
সিমিন হোসেন রিমি (জন্ম: ১৯ আগস্ট ১৯৬১) হলেন বাংলাদেশের একজন প্রখ্যাত রাজনীতিবিদ ও মহিলা ও শিশু বিষয়ক মন্ত্রণালয়ের সাবেক প্রতিমন্ত্রী। তিনি গাজীপুর-৪ আসনের সাবেক সংসদ সদস্য। তিনি ২০১২ সালের উপ নির্বাচনে, ২০১৪ সালের ৫ জানুয়ারি দশম জাতীয় সংসদ নির্বাচনে, ২০১৮ সালে একাদশ জাতীয় সংসদ নির্বাচনে এবং ২০২৪ সালে দ্বাদশ জাতীয় সংসদ নির্বাচনে সংসদ সদস্য নির্বাচিত হয়েছিলেন।   প্রাথমিক জীবন  সিমিন হোসেন রিমি ১৯৬১ সালের ১৯ আগস্ট তৎকালীন পূর্ব পাকিস্তানের ঢাকা জেলার গাজীপুরে জন্মগ্রহণ করেন। তিনি বাংলাদেশের প্রথম প্রধানমন্ত্রী তাজউদ্দীন আহমদ এবং বিশিষ্ট রাজনীতিবিদ সৈয়দা জোহরা তাজউদ্দীন-এর সন্তান। তার স্বামী মুশতাক হোসেন।   রাজনৈতিক জীবন  ২০১২ সালের সেপ্টেম্বরে গাজীপুর-৪ আসনের উপ-নির্বাচনে সিমিন হোসেন রিমি নির্বাচিত হন। তিনি ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনে বাংলাদেশ আওয়ামী লীগ-এর মনোনয়নে ১৯৭ (গাজীপুর-৪) নং আসন থেকে ২য় বারের মতো এমপি নির্বাচিত হন। ২০২২ সালের নভেম্বরে রিমিকে আওয়ামী লীগের সভাপতিমন্ডলীর সদস্য হিসেবে নিয়োগ দেয়া হয়। এছাড়াও তিনি একাদশ ও দ্বাদশ জাতীয় সংসদ নির্বাচনে সংসদ সদস্য হিসেবে নির্বাচিত হয়েছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   আরও দেখুন   ১০ম জাতীয় সংসদ নির্বাচন - ২০১৪  বাংলাদেশের জাতীয় সংসদের সদস্যদের তালিকা   তথ্যসূত্র    বহিঃসংযোগ   মাননীয় সংসদ সদস্য সিমিন হোসেন রিমি - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:গাজীপুর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:শেখ হাসিনার পঞ্চম মন্ত্রিসভার সদস্য বিষয়শ্রেণী:বাংলাদেশের প্রধানমন্ত্রীর সন্তান
This template is very similar to , except that it automatically indents parts of long items that are wrapped onto a new line. This makes it easier to tell apart multiple such items when width is limited—e.g. in an —and eliminates the need for a bulleted list.   provides a WCAG-compliant and accessible alternative to <br />-separated lists, per MOS:UBLIST and MOS:PLIST.   Usage   {{Infobox  |label1    = Some data  |awards    = {{unbulleted indent list    |[[Royal Geographical Society's Founder's Medal]] (1888)    |[[Knight Commander of the Order of the Bath]] (1896)    |[[Chevalier dans l'Ordre de la Légion d'Honneur]] (1899)   }}  |label2    = Some more data }}   Custom indentation    TemplateData    See also        ব্যবহার    আরও দেখুন
ইরান জাতীয় জাদুঘর ( ) ইরানের তেহরান শহরে অবস্থিত। এটি দুটি কমপ্লেক্স নিয়ে গঠিত একটি প্রতিষ্ঠান; প্রাচীন ইরানের জাদুঘর এবং ইরানের ইসলামিক প্রত্নতত্ত্ব ও শিল্পকলা জাদুঘর, যেগুলি যথাক্রমে ১৯৩৭ এবং ১৯৭২ সালে চালু হয়েছিল। প্রতিষ্ঠানটি মৃৎপাত্র, ধাতব বস্তু, বস্ত্রের অবশেষ এবং কিছু দুর্লভ বই ও মুদ্রা সহ সংরক্ষিত প্রাচীন এবং মধ্যযুগীয় ইরানি পুরাকীর্তিগুলির মাধ্যমে ঐতিহাসিক স্মৃতিস্তম্ভগুলি পরিবেশন করে। এখানে বিভিন্ন ঐতিহাসিক সময়কাল এবং প্রত্নতাত্ত্বিক বিষয় দ্বারা শ্রেণীবদ্ধকৃত বেশকয়েকটি গবেষণা বিভাগও অন্তর্ভুক্ত রয়েছে।   ইতিহাস  প্রাচীন ইরানের জাদুঘরের ইটের ভবনটি ২০-শতকের গোড়ার দিকে ফরাসি স্থপতি আন্দ্রে গডার্ড এবং ম্যাক্সিম সিরোক্স কর্তৃক নকশা করা হয়েছিল। এটি সাসানি খিলান দ্বারা প্রভাবিত হয়েছিল, বিশেষ করে তিসফুনের তাক কাসরা। ১৯৩৫ সালে প্রায়  এলাকা নিয়ে এর নির্মাণ কাজ শুরু হয়েছিল এবং আব্বাস আলী মেমার এবং মোরাদ তাবরিজি দুই বছরের মধ্যে সম্পন্ন এটি করেছিলেন। ১৯৩৭ সালে এটি আনুষ্ঠানিকভাবে উদ্বোধন করা হয়।  ইসলামিক যুগের জাদুঘরটি পরে প্রাচীন ইরানের জাদুঘরের ঘাসের মাঠে সাদা ট্র্যাভারটাইন দিয়ে নির্মিত হয়েছিল। ইরানি প্রত্নতাত্ত্বিক গবেষণা কেন্দ্রের পরিচালক ফিরোজ বাগেরজাদেহ এই ভবনে ইরানি প্রত্নতত্ত্বের উপর একাধিক সিম্পোজিয়াম করেন। বেশকিছু তড়িৎ অভ্যন্তরীণ পরিবর্তনের মধ্য দিয়ে গেছে এবং ১৯৭৯ সালের ইসলামি বিপ্লবের সময় এটি পুনর্নির্মাণ কাজ চলেছিল।   যদিও প্রাচীন ইরানের জাদুঘরে প্রত্নতাত্ত্বিক ধ্বংসাবশেষ, সেইসাথে কিছু বিরল মধ্যযুগীয় বস্ত্র এবং পাটি টুকরা প্রদর্শনের জন্য সর্বদা একটি স্পষ্ট আদেশ ছিল। নতুন কমপ্লেক্সটি ইরানের প্রাগৈতিহাসিক ক্যাস্পিয়ান সাগর অঞ্চলের চমৎকার আমলাশ মৃৎপাত্রও প্রদর্শন করতে শুরু করে। কিছু আধুনিক কাজ অনুসরণ করে বেশকয়েকবার এটির অভ্যন্তর পুনঃনির্মাণ করে হয়েছিল।  প্রাচীন ইরানের জাদুঘর দুটি তলা নিয়ে গঠিত। এর হলগুলিতে নিম্ন, মধ্য এবং উচ্চ পুরা প্রস্তর যুগ, সেইসাথে নব্যপ্রস্তরযুগ, তাম্র যুগ, প্রারম্ভিক ও শেষ ব্রোঞ্জ যুগ, এবং লৌহ যুগ ১-৩, মিডিয়ান, হাখমানেশি, সেলিউসিড, পার্থিয়ান এবং সাসানি যুগের শিল্পকর্ম এবং জীবাশ্ম রয়েছে।  নতুন কমপ্লেক্সটি তিনটি তলা নিয়ে গঠিত। এতে ইরানের উত্তর-ধ্রুপদী যুগের মৃৎশিল্প, বস্ত্র, লিপি, শিল্পকর্ম, অ্যাস্ট্রোলেবস এবং অ্যাডোব চারুলিপির বিভিন্ন অংশ রয়েছে।   বিভাগসমূহ   + বিভাগসমূহ বিভাগ  প্রধান গবেষণাকারী দল  ইউসুফ হাসানজাদেহ পুরা প্রস্তর যুগ বিভাগ  ফেরেদউন বিগলারি প্রাগৈতিহাসিক বিভাগ  ফারিবা মোয়েজেযাতি ঐতিহাসিক বিভাগ  শাহরাম হেদারাবাদিয়ান ইসলামি বিভাগ  করম মির্জাই কয়েন ও সিল বিভাগ  ফেরেশতেহ জোকাই শিলালিপি বিভাগ  সেদিগেহ পিরান সংরক্ষণ বিভাগ  পারভানেহ সোলতানি মৃৎপাত্র বিভাগ  ওমলবানিন গফুরি অস্টিওলজিক্যাল বিভাগ  মারজান মাশকাউর গ্রন্থাগার ও সংরক্ষণাগার  আজম জালোলী প্রদর্শনী বিভাগ  নিনা রেজাই প্রযুক্তিগত ভবন বিভাগ  মজিদ মোরাদি ফটোগ্রাফিক স্টুডিও  মাহবইবে গেলিছ খানি পাবলিক অ্যাফেয়ার্স  হাসান মোরাদি আইনি ও আন্তর্জাতিক সম্পর্ক  মাসুমেহ আহমদি    তথ্যসূত্র    বহিঃসংযোগ    Official website of Iran National Museum  Official website of Journal of Iran National Museum   Photo Gallery of the National Museum of Iran   Virtual Tour of Iran National Museum 1    Virtual Tour of Iran National Museum 2   বিষয়শ্রেণী:ইরানের জাদুঘর বিষয়শ্রেণী:১৯৩৭-এ প্রতিষ্ঠিত জাদুঘর বিষয়শ্রেণী:তেহরানের জাদুঘর বিষয়শ্রেণী:ইরানের জাতীয় জাদুঘর বিষয়শ্রেণী:ইরানি স্থাপত্য বিষয়শ্রেণী:এশিয়ার প্রাচীন নিকট প্রাচ্যের জাদুঘর বিষয়শ্রেণী:ইসলামি জাদুঘর বিষয়শ্রেণী:ইরানের প্রত্নতাত্ত্বিক জাদুঘর
গোকল ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি ব্রত। গ্রামীণ বাংলার বাঙালি হিন্দুঘরের কুমারী মেয়েরা চৈত্র মাসের সংক্রান্তি থেকে সারা বৈশাখ মাস ধরে একমাসব্যাপী গাভী পূজার মাধ্যমে এই ব্রত পালন করে। এটি চার বছর পরপর পালন করতে হয়। ব্রতের উদ্দেশ্য হল সাংসারিক সমৃদ্ধি ও স্বর্গবাসের কামনা। ব্রতের বৈশিষ্ট্য গ্রাম-বাংলার বসতবাড়ির নিকটস্থ গোয়ালঘরে এই ব্রত করা হয়। মেয়েলি ব্রত হওয়ার দরুন ব্রতপালনে কোন মন্ত্র বা পুরোহিতের প্রয়োজন হয় না।  গোকল ব্রত পালনের তিনটি পর্যায় আছে। যথা: আহরণ, ক্রিয়া ও ছড়া।  প্রথম পর্যায়ে ব্রতিনীকে প্রয়োজনীয় উপকরণ অর্থাৎ তিনগাছা দূর্বাঘাস, সরিষার তেল, বাটা হলুদ, সিঁদুর, চন্দন, তিনটি পাকাকলা, একটি পাখা ও একঘটি জল সংগ্রহ করতে হয়।  দ্বিতীয় পর্যায়ে উপকরণগুলি ডালায় সাজিয়ে বাড়ির গাইগরুর কাছে যেতে হয়। তারপর গাভীটির শিঙে তেল মাখিয়ে কপালে হলুদ-সিঁদুর-চন্দনের টিপ দিতে হয়। তৃতীয় পর্যায়ে তিনবার পূজার ছড়া বলতে বলতে গাইয়ের চার পায়ের খুর ধুয়ে দেওয়া হয়— "গোকুল গোকুলের ধনী ব্রত করে রাজবানী" এরপর, তিনবার পূজার ছড়া পড়ে গাইটিকে দূর্বাঘাসের সঙ্গে পাকাকলা খেতে দিতে হয়— "গোকল গোকুলে বাস গরুর মুখে দিয়ে ঘাস আবার যেন হয় স্বর্গে বাস" এভাবে ব্রত পালনের পর গাভীটিকে পাখা দিয়ে বাতাস করে বলতে হয় — "তোমারে পূজিয়া গাভী বাতাস করি পাখা আমার হাতে থাকে যেন সুবর্ণের শাঁখা।" সবশেষে গাইটিকে ভক্তিসহকারে প্রণাম করতে হয়।বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ২৪৯  তথ্যসূত্র  বিষয়শ্রেণী:বাংলার সংস্কৃতি বিষয়শ্রেণী:বাঙালি হিন্দু বিষয়শ্রেণী:ব্রত
গ্রাহাম জনসন (জন্ম ৪ মে ১৯৬৮) যুক্তরাজ্যের লিভারপুলের একজন লেখক এবং অনুসন্ধানী সাংবাদিক।  তিনি বেশ কয়েকটি সংবাদ সংস্থার জন্য লিখেছেন এবং ২০০০-এর দশক থেকে অ-কল্পকাহিনী এবং কল্পকাহিনী বই উভয়ই লিখেছেন। তার কাজগুলি মূলত অপরাধ, বিশেষ করে সংগঠিত অপরাধকে কেন্দ্র করে। জনসন প্রামাণ্য চলচ্চিত্র তৈরি করেছেন এবং একজন অপরাধ পন্ডিত হিসেবে টেলিভিশনে হাজির হয়েছেন।   জীবনী  ১৯৯৫ এবং ১৯৯৭ এর মধ্যে, জনসন নিউজ অফ দ্য ওয়ার্ল্ডে কাজ করেন।  কাগজে বিস্ট অফ বোডমিন মুর সম্পর্কে তার একটি কুখ্যাত স্কুপ ছিল।  জনসন পরে ব্যাখ্যা করেছিলেন যে কাগজে ভয়ের সংস্কৃতি ছিল এবং তিনি তার বসদের চাপে গল্পগুলি তৈরি করেছিলেন।   জনসন ১৯৯৭ থেকে ২০০৫ সাল পর্যন্ত সানডে মিররে কাজ করেছেন এবং ছয় বছর সংবাদপত্রের তদন্ত সম্পাদক ছিলেন।     তথ্যসূত্র    বহিঃসংযোগ    পাফিন বুকসে গ্রাহাম জনসন   বিষয়শ্রেণী:লিভারপুলের লেখক বিষয়শ্রেণী:জীবিত ব্যক্তি বিষয়শ্রেণী:ব্রিটিশ অনুসন্ধানী সাংবাদিক বিষয়শ্রেণী:ব্রিটিশ পুরুষ ঔপন্যাসিক বিষয়শ্রেণী:১৯৬৮-এ জন্ম
ইয়াকপ গ্রিম () (৪ জানুয়ারি, ১৭৮৫ - ২০ সেপ্টেম্বর, ১৮৬৩) জার্মান ভাষাতাত্ত্বিক, আইনজ্ঞ ও পুরাণবেত্তা। তিনি ভাষাবিজ্ঞানে গ্রিমের রীতির জন্য প্রসিদ্ধ। তার ভাই ভিলহেল্ম গ্রিমDeutsche National Bibliothek, Neue Deutsche Biographie, Deutsches Biographisches Archiv and The National Union Catalog Pre-1956 Imprints. গ্রিম ভাতৃদ্বয়ের একজন এবং গ্রিম ভাইদের রূপকথার সহ-লেখক।Author Bio for Grimm, Jacob Ludwig Carl and Author Bio for Grimm, Wilhelm Carl, Fadedpage.com।   প্রাথমিক জীবন  ইয়াকপ ১৭৮৫ সালের ৪ জানুয়ারি হেসেন-কাসেলে জন্মগ্রহণ করেন। তার পিতা ফিলিপ গ্রিম ছিলেন একজন আইনজীবী। তিনি ইয়াকপের ছেলেবেলায় মারা যান। ১৭৯৮ সালে তাকে এবং তার ছোটভাই ভিলহেল্ম গ্রিমকে কাসেলের একটি সরকারি স্কুলে ভর্তি করা হয়। ১৮০২ সালে তিনি মার্বুর্গ বিশ্ববিদ্যালয়ে আইন বিভাগে ভর্তি হন। পরের বছর তার ছোট ভাইও একই বিশ্ববিদ্যালয়ে ভর্তি হন।   কর্মজীবন   গ্রন্থাগারিক  ১৮০৮ সালে তার মায়ের মৃত্যুর পর তিনি কিং অফ ভেস্ট্‌ফালিয়ার জেরোম বোনাপার্টে গ্রন্থাগারের তত্ত্বাবধায়ক হিসেবে নিয়োগ লাভ করেন। তখন হেসেন-কাসেল নেপোলিয়ন বোনাপার্ট এর নিয়ন্ত্রণে ছিল। বোনাপার্ট তাকে রাজ্যসভার নিরীক্ষক হিসেবে নিয়োগ দেন। অল্প সময়েই তার বেতন ২০০০ থেকে ৪০০০ ফ্রাঁ হয়। বোনাপার্ট বিতাড়িত হওয়ার পর এবং নির্বাচক হিসেবে পুনঃপ্রতিষ্ঠিত হওয়ার পর ইয়াকপ ১৮১৩ সালে রাষ্ট্রদূত হিসেবে নিয়োগপ্রাপ্ত হন। ১৮১৪ সালে তাকে বইয়ের ক্ষতিপূরণ আদায়ের লক্ষ্যে ফ্রান্সে পাঠানো হয়। তিনি ১৮১৪ থেকে ১৮১৫ সালে ভিয়েনার কংগ্রেসে রাষ্ট্রদূত হিসেবে অংশগ্রহণ করেন। ভিয়েনা থেকে ফেরার পর তাকে পুনরায় প্যারিসে পাঠানো হয় বইয়ের ক্ষতিপূরণ আদায় নিশ্চিত করতে। ইতোমধ্যে তার ভাই ভিলহেল্ম কাসেল গ্রন্থাগারে নিয়োগ পান এবং ১৮১৬ সালে ইয়াকপকে ফল্কেলের অধীনে দ্বিতীয় গ্রন্থাগারিক হিসেবে নিয়োগ দেওয়া হয়। ১৮২৮ সালে ফল্কেলের মৃত্যুর পর দুই ভাই প্রথম ও দ্বিতীয় গ্রন্থাগারিক পদে নিয়োগ লাভের আশা করলেও পরে বই সংরক্ষণকারী রোমেলকে প্রথম স্থান দেওয়া হলে তারা অসন্তুষ্ট হন। ফলে তারা পরের বছর গটিঙেনে এ চলে যান। সেখানে ইয়াকপ অধ্যাপক ও গ্রন্থাগারিক পদে নিয়োগ পান এবং ভিলহেল্ম তার সহকারী হিসেবে নিয়োগ লাভ করেন।   পরবর্তী কাজ  ইয়াকপ গটিঙেন সেভেন নামে পরিচিত অন্যান্য পণ্ডিতদের সাথে যোগ দেন। তারা সম্মিলিতভাবে হানোভার রাজ্যের সংবিধান রদকরণে বিরুদ্ধে স্বাক্ষর করেন। ফলে তিনি ১৮৩৭ সালে তার অধ্যাপনা হারান এবং হানোভার রাজ্য থেকে বিতাড়িত হন। সে এবং তার ভাই কাসেলে ফিরে যান। তারা প্রুশিয়ার রাজার নিমন্ত্রণে বার্লিনে যাওয়ার পূর্বে ১৮৪০ সাল পর্যন্ত কাসেলেই থাকেন। সেখানে তারা দুজনেই অধ্যাপক এবং একাডেমি অফ সায়েন্সেসের নির্বাচিত সদস্য হিসেবে নিয়োগ লাভ করেন। পরবর্তীতে তিনি আমেরিকান একাডেমি অফ আর্টস অ্যান্ড সায়েন্সেস এর পররাষ্ট্র সম্মাননা সদস্য হিসেবেও নির্বাচিত হন।"Book of Members, 1780–2010: Chapter G" (PDF). American Academy of Arts and Sciences।   তথ্যসূত্র   বিষয়শ্রেণী:১৭৮৫-এ জন্ম বিষয়শ্রেণী:১৮৬৩-এ মৃত্যু বিষয়শ্রেণী:জার্মান ভাষাবিজ্ঞানী বিষয়শ্রেণী:জার্মান লেখক বিষয়শ্রেণী:জার্মান ব্যাকরণবিদ বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:১৯শ শতাব্দীর জার্মান লেখক বিষয়শ্রেণী:জার্মান ভাষাতাত্ত্বিক বিষয়শ্রেণী:জার্মান অভিধানকার বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
বাজারসাউ রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।  ইতিহাস ১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।    তথ্যসূত্র  বিষয়শ্রেণী:মুর্শিদাবাদ জেলার রেলওয়ে স্টেশন বিষয়শ্রেণী:হাওড়া রেলওয়ে বিভাগ